stanford-oval/wikipedia huggingface dataset:
אליה (זמרת)
קריירה

בגיל 14, הפגיש דודה של אליה בינה לבין זמר הרית'ם אנד בלוז אר קלי, שהבחין בכישרונה והפיק את אלבומה הראשון. אלבומה הראשון של אליה, Age Ain't Nothing but a Number יצא בשנת 1994 דרך חברת התקליטים ג'ייב רקורדס והופק כולו על ידי אר קלי ואליה עצמה. הסינגל הראשון "Back & Forth" הגיע למקום ה-5 במצעד הפזמונים האמריקאי בילבורד הוט 100 ולאחר מכן הגיעו עוד 2 להיטים לרשימת עשרת המובילים במצעד. האלבום זכה גם להצלחה מסחרית וכ-8 מיליון מעותקיו נמכרו לציבור.
שנתיים לאחר הצלחת האלבום הראשון חזרה אליה להקלטת האלבום השני והפעם על רוב השירים עבדה עם המפיקים מיסי אליוט וטימבלנד. האלבום השני, One in a Million, יצא דרך חברת התקליטים אטלנטיק רקורדס והסינגל הראשון "If Your Girl Only Knew" הגיע למקום ה-11 במצעד הבילבורד. האלבום הגיע למקום ה-18 בשבוע הראשון לצאתו והוא מכר מעל ל-11 מיליון עותקים.
לאחר מכן, הקליטה אליה שירים למספר פסקולים מצליחים כמו "Journey to the Past" לסרט "אנסטסיה" וחמישה שירים לפסקול של הסרט "ד"ר דוליטל", בהם הסינגל "?Are You That Somebody‏" שזכה להצלחה. בתחילת שנות ה-2000 הופיעה לראשונה בסרט קולנוע בשם "רומיאו חייב למות" לצדו של ג'ט לי. אליה הקליטה לפסקול הסרט מספר שירים, בהם "I Don't Wanna" שיצא כסינגל פרומו.
ההצלחה הגדולה הגיעה כאשר יצא הסינגל "Try Again" שהופק על ידי טימבלנד. בפעם הראשונה הגיע שיר של אליה למקום הראשון במצעד הבילבורד והוא נשאר שם במשך חמישה שבועות. השיר הגיע למקום הראשון במצעדים דומים במדינות נוספות.
שנה לאחר השתתפותה בסרט, הוציאה אליה את אלבומה השלישי שנושא את שמה. הסינגל הראשון נכשל, אך כישלונו לא העיב על האלבום, שהגיע למקום הראשון במכירות בארצות הברית. רוב האלבום הופק על ידי Static Major ו-3 שירים הופקו על ידי טימבלנד. "More than a Woman" יצא באירופה ובאסיה כסינגל שני, ו-"Rock the Boat" יצא כסינגל בארצות הברית ובריטניה. הקליפ לשיר "Rock the Boat" צולם באיי הבהאמה. לאחר צילומי הקליפ עלתה אליה ופמליתה לטיסת חזרה לפלורידה. המטוס התרסק זמן קצר אחרי שהמריא. אליה, שאר הנוסעים והטייס מתו.
"Rock the Boat" הגיע למקום ה-2 במצעד הבילבורד האורבני ולמקום ה-14 במצעד הבילבורד הוט 100. הסינגל הרביעי שיצא מהאלבום היה "I Care 4 U". השיר הגיע למקום ה-16 במצעד הבילבורד המרכזי ולמקום ה-3 במצעד הבילבורד האורבני. האלבום Aaliyah נמכר בכ-12 מיליון עותקים.
באוגוסט 2001, חשו אנשי חברות התקליטים וירג'ין ובלאקראונד כי קצב המכירות אינו משביע רצון ובקשו מהזמרת להוציא במהירות סינגל וקליפ חדשים. אליה וצוותה טסו לבהאמה לצילומי הקליפ "Rock The Boat". בדרכם חזרה לארצות הברית, זמן קצר לאחר ההמראה, התרסק מטוס הססנה 402B שלהם, ואליה ושמונת אנשי הצוות נספו. חקירת ההתרסקות העלתה כי בדמו של הטייס היו שאריות קוקאין ואלכוהול והמטוס כנראה נשא משקל יתר של ציוד.
אליה השתתפה בסרט מלכת הארורים (אנ') שיצא בשנת 2002, אך מכיוון שנהרגה בתאונת מטוס בדרכה חזרה מהקלטות באיי בהאמה שאירעו במהלך צילומי הסרט, נאלצו מפיקי הסרט להשתמש בהנפשה והולוגרמה לצורך המשך צילומי הסצנות בהשתתפותה.
דיסקוגרפיה > אלבומי אולפן

1994: Age Ain't Nothing but a Number
1996: One in a Million
2001: Aaliyah
דיסקוגרפיה > אוספים

2002: I Care 4 U
2005: Ultimate Aaliyah
דיסקוגרפיה > אוספים > סינגלים אשר הגיעו לראשי המצעדים

| שנה | סינגל | מיקום> בילבורד הוט 100 | מיקום> המצעד האורבני בארצות הברית | מיקום> בריטניה | מיקום> ניו זילנד |
| --- | --- | --- | --- | --- | --- |
| 1994 | "Back and Forth" | 5 | 1 | 16 | 48 |
| 1996 | "If Your Girl Only Knew" | 11 | 1 | 15 | 20 |
| 1998 | "Are You That Somebody?" | 21 | 1 | 11 | 1 |
| 2000 | "Try Again" | 1 | 4 | 5 | 13 |
| 2002 | "More Than a Woman" | 25 | 7 | 1 | – |
| 2003 | "Miss You" | 3 | 1 | 7 | – |
| סך הכל | סך הכל | 1 | 4 | 1 | 1 |
הערות שוליים

↑  עמי פרידמן, אולי טיסה לא היתה רעיון טוב כל כך, באתר ynet, 17 בדצמבר 2013
| --- | --- |
בקרת זהויות :  PLWABN: 9810628510805606  BIBSYS: 7078910  BNE: XX984811  BnF: cb13967222x (data)  GND: 124241441  ICCU: UBOV543090  ISNI: 0000 0000 5958 5374  LCCN: no99012418  MusicBrainz: bc85da58-52d9-457d-ae8d-5d8d4ec870a9  NKC: ola2002153184  NLK: KAC2020L9376  NTA: 242099610  RERO: 02-A008704162  SUDOC: 086261495  VIAF: 35384254   WorldCat (עם VIAF): 35384254
אליקים גצל פשקס

| --- | --- |
הרב אליקים גצל פשקס
הרב אליקים גצל פשקס
 לידה:  22 ביולי 1934 (בן 90) י' באב ה'תרצ"ד 
 מדינה:  ישראל 
 השכלה:  ישיבת פוניבז' 
 השתייכות:  יהדות חרדית
 תחומי עיסוק:  גמרא, חינוך
 רבותיו:  הרב משה שמואל שפירא, הרב שלמה וולבה
 חיבוריו:  עטורי מגילה, עיטורי תלמוד, עטורי אמונה
 
 תפקידים נוספים:  ראש ישיבת גבעת שאול
 
הרב אליקים גצל פשקס (נולד בי' באב תרצ"ד; 22 ביולי 1934) הוא ראש ישיבת גבעת שאול בירושלים.
ביוגרפיה

נולד בווינה לנתן פייטל (צאצא של הרב יונגרייז בעל ה"מעדני אשר") ולחיה היינה. אביו שימש כראש הקהל של יהודי וינה. בזכות קשריו של אביו, פשקס שרד את השואה באמצעות הסתרתו אצל גויה במשך עשרה חודשים. אחרי המלחמה למד בישיבת מאקובה שבהונגריה. כיוון ששם למדו הלכות מעשיות בלבד, גבר בו הרצון לעלות לארץ ישראל כדי ללמוד בישיבה בסגנון ליטאי. בגיל חמש עשרה עלה לארץ, יחד עם אחיו ברוך, הקטן ממנו בשנה, והתקבל לישיבת פוניבז'. לאחר שלמד שם כחודש החליט, בהתייעצות עם החזון איש, לעבור לישיבת באר יעקב. בעת לימודיו בישיבה זו התקרב אל ראש הישיבה הרב משה שמואל שפירא, ואף למד עמו בחברותא במשך חמש שנים. הוא גם התקרב למשגיח הישיבה - הרב שלמה וולבה. לאחר מכן למד שלוש שנים נוספות בישיבת פוניבז'.
בגיל 25 התמנה למגיד שיעור בישיבת "באר יעקב". שלוש שנים לאחר מכן נישא לאסתר לבית דרנגר מבלגיה. לימד בישיבה במשך כ-22 שנים, עד לעזיבתו של המשגיח הרב וולבה. לאחר התייעצות עם הסטייפלר, עבר לגור בבני ברק אחר כך כיהן כר"מ בישיבת כנסת יצחק (חדרה), וכן שימש כר"מ במתיבתא תפארת ישראל של חסידות בויאן.
בחודש אלול תשנ"ד (1994) נפתחה על ידי הרב וולבה ישיבה בשכונת גבעת שאול בירושלים, שנקראה "ישיבת גבעת שאול" על שם מיקומה (כעבור זמן הועתקה הישיבה לרח' אהלי יוסף שבשכונת גבעת משה, אך שמה נשאר), והוא נקרא לשמש בה כראש הישיבה. תחילה נהג למסור שיעורים יומיים לתלמידי השנה השלישית, אך כיום הוא מוסר אחת לשבוע שיעור כללי לכל הישיבה ושיעורי "חבורה" לתלמידי ה"קיבוץ". הוא איננו נושא בעול ניהול הישיבה, דבר שמאפשר לו להקדיש את כל זמנו להרבצת תורה לתלמידיו בישיבה.
שיטתו אורחותיו

שיטתו בלימוד היא "שיטת בריסק", על פי דרכו של רבו הרב משה שמואל שפירא. הנהגותיו הן על פי שיטת החזון איש, בפסק ההלכה הוא נמשך אחר הרב יוסף שלום אלישיב. בדרכי המוסר הוא הולך בדרכו של רבו המובהק הרב שלמה וולבה, ואחר פטירת רבו נהג להתייעץ בנושאים אלו עם משגיח ישיבת כנסת חזקיהו הרב דב יפה. כמו כן היה מרבה להתייעץ עם הרב אהרן יהודה לייב שטיינמן.
משפחתו

לרב פשקס שישה ילדים. בין חתניו הרב אברהם קירשנבאום, ר"מ בישיבת נחלת הלויים בחיפה; אברהם זורייבין, ר"מ ב"גבעת שאול"; והרב משה זאב איתן, ר"מ בישיבת נתיבות חכמה.
ספריו

עיטורי מגילה - על מסכת מגילה, מהדורה ה' ירושלים תשס"ז
עיטורי תלמוד
עיטורי אמונה
עיטור שנה
כתובת ענת-אתנה

הכתובת, כפי שפורסמה על־ידי מלכיור דה ווגואה בשנת 1867.
כתובת ענת־אתנה היא כתובת דו־לשונית בפיניקית וביוונית מסוף המאה הרביעית לפנה"ס על מזבח אבן שנמצאה בפאתי הכפר לרנקס טיס לפיתו (אנ'), לפטוס בקפריסין. הוא התגלה מעל הכפר, למרגלות אַגֶּר (אנ') חרוטי בהרי קירניה שגובהו 6 מטרים והיקפו 40 מטר. הוא התגלה בסביבות 1850, ופורסמה על־ידי שארל-ז'אן-מלכיור דה ווגואה בשנת 1867.
הכתובת

הכתובת ידועה כ־KAI 42. על המזבח נכתב:
| מקור | תרגום |
| --- | --- |
Ἀθηνᾷ Σωτείρᾳ Νίκῃ: לאתנה המגינה, לניצחון,
καὶ βασιλέως Πτολεμαίου: שהוא גם של המלך תלמי,
Πραξίδημος Σέσμαος τὸν: פרקסידמוס בן ססמאוס,
βω[μὸ]ν ἀνέθ[ηκ]εν: הקדיש את המזבח
Ἀγα[θ]ῇ τύχῃ: למזל טוב!
לענת מעז חים: לענת מעוז/עוז חיים
לאדמלכם פתלמיש: ולאדון־מלכים תלמי
בעלשלם בן [ס]סמי
יקדש [א]ת מזבח: הקדיש [א]ת המזבח
[ל]מזל נעם: [ל]מזל טוב
חשיבות > תרומה היסטורית

הכתובת הוגדרה כ"עדות החותכת והמעניינת ביותר לזהות בין ענת ואתנה", בשל ההקדשה היוונית לאתנה והפיניקית לענת. היא גם הייתה העדות הראשונה לענת בכתובת כנענית. הכתובת הוקדשה גם למלך פתולמאיוס, הידוע כתלמי סוטר, וכינויה של אתנה "Σωτείρᾳ" הוא המקבילה הנקבית לכינוי זה. הניצחון הנזכר בכתובת היוונית מתייחס, ככל הנראה, לתבוסת הקואליציה הקיפרית, שנתמכה בידי אנטיגונוס מונופתלמוס ובראשה עמד Πράξιππον, בידי תלמי בשנת 312 לפנה"ס.
חשיבות > קרבה למקרא

כינויה של ענת "מעז חים" או "עז חים" מקביל למספר התייחסויות מקראיות ליהוה. שמו של המקדיש "בעלשלם בן ססמי" קרוב מאוד ל"שלום בן ססמי" המופיע במקרא. השם "ססמי" מופיע גם בכתובת עשתרתפלס מחמון ובכתובת קבורה פיניקית ביוונית ממרשה (כ־Σεσμαίου).
ראו גם

רשימת כתובות כנעניות וארמיות
הכתובת הדו-לשונית מאידליון
לקריאה נוספת

G. M. Lee (1969) On a Phoenician Bilingual Inscription at Larnax, Lapethos, Palestine Exploration Quarterly, 101:2, 122-122, doi:10.1179/peq.1969.101.2.122
Ohnefalsch-Richter, Max Hermann (1893). Kypros, the Bible and Homer: Oriental Civilization, Art and Religion in Ancient Times. Asher & Company. p. 223.
אליפות העולם בשחמט

אליפות העולם בשחמט היא אליפות שחמט ליחידים, שנערכת על מנת לקבוע מי הוא אלוף העולם בשחמט. משחקי אליפות העולם בשחמט החלו באופן רשמי באליפות העולם בשחמט 1886, כאשר שני השחקנים המובילים באירופה ובארצות הברית באותה העת - יוהנס צוקרטורט ווילהלם שטייניץ, שיחקו זה נגד זה באליפות הראשונה, בה ניצח שטייניץ. מ-1886 עד 1946 אלוף העולם בשחמט המכהן היה זה שהגדיר את התנאים של התחרויות. מ-1948 עד 1993 עברה האליפות לניהולה של פיד"ה, איגוד השחמט העולמי. בשנת 1993, אלוף העולם בשחמט באותה העת, גארי קספרוב, בחר לעזוב את פיד"ה, ולהקים אליפות יריבה - איגוד השחמטאים. שתי האליפויות אוחדו שוב באליפות העולם בשחמט 2006.
גוקש דומרזו מהודו, אלוף העולם הנוכחי בשחמט
משנת 2014 ואילך נערכת האליפות מדי שנתיים. אלוף העולם הנוכחי הוא גוקש דומרזו שזכה בתחרות ב-2024 לאחר שגבר על האלוף המכהן דינג לירן מסין.
אף על פי שבאופן כללי אליפות העולם פתוחה לכל השחקנים, בפועל ישנם אירועים ותארים נפרדים לנשים באליפות העולם בשחמט לנשים, ולשחקנים צעירים (עבור שחקנים מתחת לגיל 20, אם כי יש גם אירועים נפרדים לשחקנים צעירים יותר), ויש גם אליפות העולם בשחמט לסניורים (לגברים מעל גיל 60 ולנשים מעל גיל 50). יש גם אליפויות שחמט בקצב מהיר יותר - אליפות העולם בשחמט מהיר (אנ') ואליפות העולם בשחמט בליץ (אנ'). אליפות העולם בשחמט במחשב (אנ'), בה תוכנות מחשב מתחרות זו בזו בשחמט מתקיימת משנת 1974 ואילך.
אלופי העולם בשחמט > עד הקמת פיד"ה

| שם | טווח השנים שבהן נחשב אלוף העולם | מדינת מוצא | הגיל/אים בו היה בעת הזכייה באליפות/יות |
| --- | --- | --- | --- |
| וילהלם שטייניץ | 1866–1886 | האימפריה האוסטרו-הונגרית האימפריה האוסטרו-הונגרית | 30–50 |
| יוהנס צוקרטורט | 1878–1886 | הממלכה המאוחדת של בריטניה הגדולה ואירלנד הממלכה המאוחדת של בריטניה הגדולה ואירלנד | 36–44 |
אלופי העולם בשחמט > לאחר הקמת פיד"ה (1886–1993)

| # | שם | טווח השנים שבהן נחשב אלוף העולם | מדינת מוצא | הגיל/אים בו היה בעת הזכייה באליפות/יות |
| --- | --- | --- | --- | --- |
| 1 | וילהלם שטייניץ | 1886–1894 | האימפריה האוסטרו-הונגרית האימפריה האוסטרו-הונגרית ארצות הברית ארצות הברית | 50–58 |
| 2 | עמנואל לסקר | 1894–1921 | הקיסרות הגרמנית הקיסרות הגרמנית גרמניה גרמניה | 26–52 |
| 3 | חוסה ראול קפבלנקה | 1921–1927 | קובה קובה | 33–39 |
| 4 | אלכסנדר אלכין | 1927–1935 | הרפובליקה הצרפתית השלישית הרפובליקה הצרפתית השלישית רוסיה רוסיה (גולה לבן) | 35–43 |
| 5 | מקס אויבה | 1935–1937 | הולנד הולנד | 34–36 |
| (4) | אלכסנדר אלכין | 1937–1946 | הרפובליקה הצרפתית השלישית הרפובליקה הצרפתית השלישית רוסיה רוסיה (גולה לבן) | 45–53 |
| 6 | מיכאל בוטביניק | 1948–1957 | ברית המועצות ברית המועצות | 37–46 |
| 7 | וסילי סמיסלוב | 1957–1958 | ברית המועצות ברית המועצות | 36 |
| (6) | מיכאל בוטביניק | 1958–1960 | ברית המועצות ברית המועצות | 47–49 |
| 8 | מיכאל טל | 1960–1961 | ברית המועצות ברית המועצות | 24 |
| (6) | מיכאל בוטביניק | 1961–1963 | ברית המועצות ברית המועצות | 50–52 |
| 9 | טיגראן פטרוסיאן | 1963–1969 | ברית המועצות ברית המועצות | 34–40 |
| 10 | בוריס ספאסקי | 1969–1972 | ברית המועצות ברית המועצות | 32–35 |
| 11 | בובי פישר | 1972–1975 | ארצות הברית ארצות הברית | 29–32 |
| 12 | אנטולי קרפוב | 1975–1985 | ברית המועצות ברית המועצות | 24–34 |
| 13 | גארי קספרוב | 1985–1993 | ברית המועצות ברית המועצות רוסיה (1991-1993) רוסיה | 22–30 |
אלופי העולם בשחמט > לאחר האיחוד תחת פיד"ה (2006 עד היום)

| # | שם | טווח השנים שבהן נחשב אלוף העולם | מדינת מוצא | הגיל/אים בו היה בעת הזכייה באליפות/יות |
| --- | --- | --- | --- | --- |
| 14 | ולדימיר קראמניק | 2006–2007 | רוסיה רוסיה | 31–32 |
| 15 | וישוואנתן אנאנד | 2007–2013 | הודו הודו | 38–43 |
| 16 | מגנוס קרלסן | 2013–2023 | נורווגיה נורווגיה | 22-30 |
| 17 | דינג לירן | 2023 | הרפובליקה העממית של סין סין | 30 |
| 18 | גוקש דומרזו | 2024 | הודו הודו | 18 |
אלופי העולם בשחמט > ציר זמן

לא ניתן להדר קלט EasyTimeline:
EasyTimeline 1.90
Timeline generation failed: More than 10 errors found

Line 8:  id:pre value:red legend:ה"דיפ תמקה דע



- Invalid attribute 'דע' ignored.
Specify attributes as 'name:value' pair(s).
Line 8:  id:pre value:red legend:ה"דיפ תמקה דע



- Invalid attribute 'תמקה' ignored.
Specify attributes as 'name:value' pairs.
Line 9:  id:fide value:green legend:ה"דיפ תחת



- Invalid attribute 'תחת' ignored.
Specify attributes as 'name:value' pairs.
Line 10:  id:non value:purple legend:םיאטמחשה דוגיא תסרג - גוליפה תפוקת



- Invalid attribute 'תסרג' ignored.
Specify attributes as 'name:value' pair(s).
Line 10:  id:non value:purple legend:םיאטמחשה דוגיא תסרג - גוליפה תפוקת



- Invalid attribute '-' ignored.
Specify attributes as 'name:value' pair(s).
Line 10:  id:non value:purple legend:םיאטמחשה דוגיא תסרג - גוליפה תפוקת



- Invalid attribute 'גוליפה' ignored.
Specify attributes as 'name:value' pair(s).
Line 10:  id:non value:purple legend:םיאטמחשה דוגיא תסרג - גוליפה תפוקת



- Invalid attribute 'תפוקת' ignored.
Specify attributes as 'name:value' pair(s).
Line 10:  id:non value:purple legend:םיאטמחשה דוגיא תסרג - גוליפה תפוקת



- Invalid attribute 'דוגיא' ignored.
Specify attributes as 'name:value' pairs.
Line 11:  id:dfide value:blue legend:ה"דיפ תסרג - גוליפה תפוקת



- Invalid attribute '-' ignored.
Specify attributes as 'name:value' pair(s).
Line 11:  id:dfide value:blue legend:ה"דיפ תסרג - גוליפה תפוקת



- Invalid attribute 'גוליפה' ignored.
Specify attributes as 'name:value' pair(s).
Line 11:  id:dfide value:blue legend:ה"דיפ תסרג - גוליפה תפוקת



- Invalid attribute 'תפוקת' ignored.
Specify attributes as 'name:value' pair(s).
דולי ופן

| --- | --- |
אין תמונה חופשית
 מוקד פעילות:  ישראל
 תקופת הפעילות:  מ-2014
 עיסוק:  פזמונאים • מלחינים • מפיקים מוזיקליים
 סוגה:  פופ • היפ הופ • מזרחית
 חברים
 דולב רם   פן חזות
דולי ופן הם צמד מפיקים מוזיקליים, פזמונאים, מלחינים ומוזיקאים ישראלים. חברי הצמד הם דולב רם ופן חזות. הצמד כתב והפיק שירים לזמרים רבים כגון עומר אדם, עדן בן זקן, שרית חדד, אייל גולן, פאר טסי, יהונתן מרגי ונועה קירל, ובין השאר כתב והלחין את השיר "I Feel Alive" ששר אימרי זיו באירוויזיון 2017.
היסטוריה

דולב רם ופן חזות הכירו ברשת החברתית פייסבוק. בשנת 2014 כתבו והלחינו את השיר "אף אחת אחרת" שביצע איתי לוי. באותה שנה, הצמד כתב גם את השיר "מלכת השושנים" שביצעה עדן בן זקן. ב-2015 הצמד כתב והלחין גם את השירים "יש בי אהבה" ו"חצי משוגע", שביצעה נועה קירל.
בשנת 2017 כתבו את השיר "I Feel Alive" ששר אימרי זיו, שייצג את ישראל באירוויזיון 2017. הצמד הפיק גם את השירים "קצפת עם תות" של דודו אהרון, "חצי רוסיה חצי מרוקאית" של יוסי שטרית, "למה לי" של שרית חדד, "כל העיר שלנו" של פאר טסי, "לזאת שניצחה", "תאמין לי", "אין לי אותך", "שיכורים מאהבה", "צועקת", "כולם באילת" ו"רציתי" של עדן בן זקן ועוד. הם כתבו, הלחינו והפיקו עבור הצמד קטריקס ודורון ביטון את השירים "גוצ'י & פראדה", "סוכר!" ו"דווקא איתו".
בפברואר 2018 כתבו והלחינו את השיר "מאמו", שביצעו איתי לוי וסטפן לגר. במאי 2018 זכו בפרס הישג השנה למלחיני השנה של אקו"ם. ביוני 2018 כתבו השניים ביחד עם סטפן לגר את השיר "קומסי קומסה", בתור פרסומת ל-yes. השיר זכה למיליוני צפיות. באוקטובר של אותה השנה כתבו את "מקסיקו" ביחד עם יעקב למאי, עבור עדן בן זקן. בהמשך, כתבו את "חצי מדינה", אשר נכלל באלבומה הרביעי, "חיים שלי".
בשנת 2019 החלו פרויקט מוזיקלי, בו הם מארחים אמנים שונים בכל שיר. ביולי הוציאו את שיתוף הפעולה הראשון מתוך הפרויקט, "אח שלי מתחתן" עם מוש בן ארי. באוקטובר הוציאו את השיר השני, "מאושרים" בו אירחו לדואט את נועה קירל ולירן דנינו. בדצמבר הוציאו מהפרויקט את השיר "תרוצי אליו", בו אירחו את רותם כהן ואת להקת בית הבובות.
בפברואר 2020 התארחו אצל גיא פינס בשיר לחגיגות ה-500 אלף עוקבים בעמוד האינסטגרם של תוכניתו "ערב טוב עם גיא פינס" הנקרא "ערב טוב". במרץ הוציאו את השיר "הכוכבים בוכים בלילה" בו אירחו את שירי מימון ודודו אהרון. במאי הוציאו את השיר "ואז את תראי" בו אירחו את דיקלה ועידן חביב. בספטמבר 2020 יצא השיר "את יודעת אמא" ובו אירחו את עמיר בניון ואיתי לוי. בנובמבר של אותה השנה הוציאו את אלבום הבכורה שלהם, "חלק א'", ובאותו החודש הוציאו יחד עם עומר אדם את הסינגל הראשון מתוך אלבומם הבא, "על מה בנות חושבות בלילה".
ב-14 בפברואר 2021, יצא הסינגל השני, "השמיים נעולים", בהשתתפות עברי לידר, אלה לי להב ופלד.
ביולי 2022 הוציאו את האלבום "צעירים לנצח".
ב-18 במאי 2023 הוציאו את הסינגל "לאהוב אותך כל יום" יחד עם הזמר עדן חסון.
ביוני 2023 יצא אלבומו השביעי של עומר אדם, סוף העולם, מתוכו כתבו והפיקו את השירים "DXB to TLV" ו"שנינו הפכים". באותו החודש, יצא השיר "לגעת בשמיים" של דודו אהרון, אותו כתבו, הלחינו והפיקו לרגל הצעת הנישואין וחתונתו של הכותב רון ביטון.
ב-12 בפברואר 2024 דולי ופן שיתפו פעולה עם עילי בוטנר בשיר חדש בשם "להגיע הביתה".
בשנת 2024 ניפרדו הצמד וכל אחד פנה לדרכו.
דיסקוגרפיה > אלבומי אולפן

2020: חלק א'
2022: צעירים לנצח
דיסקוגרפיה > אלבומי רמיקס

2021: Club Edition Vol 1
הערות שוליים

↑  עדן בן זקן - הערוץ הרשמי (2015-05-28), עדן בן זקן - מלכת השושנים, נבדק ב-2018-03-18
↑  מילים לשיר יש בי אהבה - נועה קירל, באתר שירונט
↑  מילים לשיר חצי משוגע - נועה קירל, באתר שירונט
1 2  יעל געתון‏, הכוכבים עומדים בתור: כותבי הלהיטים הכי גדולים בישראל, באתר וואלה, 9 במאי 2017
↑  עדי ארצי, צפו: "גוצ'י & פראדה" היישר מנתניה, באתר mynet‏ נתניה, 19 במרץ 2018
↑  שגיא בן נון‏, "שומר על פשטות": הרגע שבו חוה אלברשטיין ריגשה את אהוד בנאי, באתר וואלה, 31 במאי 2018
↑  דולי ופן מארחים את עברי לידר, אלה לי ופלד בשיר חדש. צפו, באתר וואלה, 14 במרץ 2021
↑   דולי ופן משתפים פעולה עם עילי בוטנר בשיר חדש - "להגיע הביתה", באתר וואלה, 12 בפברואר 2024
| דולי ופן |
| --- | --- | --- |
| אלבומי אולפן | חלק א' • צעירים לנצח |  |
| סינגלים | "אח שלי מתחתן" • "מאושרים" • "תרוצי אליו" • "ואז את תראי" • "את יודעת אמא" • "שמור עליי" • "על מה בנות חושבות בלילה" • "השמיים נעולים" • "בוקר טוב עולם" • "להאמין" • "אלבי" • "בשבילך" • "מנגלים" • "צעירים לנצח" • "מספיק טוב" • "עזוב אותי מטכנו" • "שחרר אותי" • "לאהוב אותך כל יום" |  |
| --- | --- |
בקרת זהויות :  NLI: 987007608846005171  MusicBrainz: 94bf2740-e7a3-470f-82c3-fe8fcfe17f19  VIAF: 129157527282627300003   WorldCat (עם VIAF): 129157527282627300003
רפאים

ערך זה עוסק ביצורים מיתולוגיים בתנ"ך. אם התכוונתם למשמעות אחרת, ראו .
כתובת תבנת מלך צידון. המלה האחרונה בכתובת היא "רפאם" (רפאים)
רפאים (באוגריתית: 𐎗𐎔𐎜𐎎 – רפאֻם, או 𐎗𐎔𐎛𐎎 – רפאִם; בפיניקית: 𐤓𐤐𐤀𐤌 – רפאם; בנאו־פונית: 𐤓𐤀𐤐𐤀𐤌 – ראפאם) הוא מונח שמי מערבי קדום. במקרא הוא מתייחס לשתי קבוצות נבדלות: האחת היא עם קדום, כנראה ענקים אגדיים; השנייה היא כינוי לדרי השאול. את המשמעות השנייה ניתן למצוא בשירה האוגריתית ובכתובות פיניקיות, וייתכן שגם את המשמעות הראשונה ניתן למצוא באוגרית.
עם הענקים מתואר במקרא כעם שישב בעבר הירדן המזרחי לפני בואם של העמונים והמואבים לשם. מעם זה נותרו שרידים בודדים בדורות מאוחרים יותר: על עוג מלך הבשן נאמר שהוא "מיתר הרפאים", ואף מאות שנים אחר כך, בימי דוד, מדובר על ענקים גיבורים המתוארים "כילידי הרפה", ועל פי ההבנה המקובלת גם הם קשורים לרפאים.
מקובל במחקר כי יש זיקה בין עם הרפאים לרפאים שוכני השאול, אך טיבה המדויק של זיקה זו אינו ברור.[דרוש מקור]
באוגרית

בשירה האוגריתית, הרפאים מופיעים כאלים זוטרים של רוחות המתים, בכמה הקשרים שפירושם קשה. "רפא" אף מופיע כמרכיב בשמות אוגריתיים, וכן בשמות מקראיים (כגון רפאל) ואמוריים. הכינוי של דנאל מעלילת אקהת "דנאִל מת רפאִ" (דנאל איש הרפא) מעלה את האפשרות שגם באוגרית נודעו הרפאים כעם קדום. ייתכן אפוא שהרפאים באוגרית היו שבט של בני אדם גבוהים וחסונים, בשר ודם, שיוחסו להם אף אלוהויות זוטרות; וייתכן שפרשנות זאת מתאימה גם לרפאים במקרא.
עם הרפאים במקרא

בספר בראשית מסופר כי כדרלעומר מלך עילם והמלכים אשר איתו הכו אותם והרגום (בראשית, י"ד, ה'). עוד מסופר כי המואבים כינו אותם בשם אימים (דברים, ב', י"א) ואילו העמונים כינו אותם בשם זוזים וזמזומים (דברים, ב', כ'). על עוג מלך הבשן סופר כי הוא היה השריד האחרון מהם, וכי גודלו היה עצום (דברים, ג', י"א).
ארץ רפאים הייתה ממוקמת בבשן: "כל חבל הארגב לכל הבשן ההוא יקרא ארץ רפאים" (דברים, ג', י"ג). על פי ספר בראשית הם גרו ביישובים: "עשתרת קרנים", "הם" וב"שוה קרייתים". עשתרות היה גם האזור שבו גר עוג מלך הבשן לפני שבני ישראל בהנהגת משה הורישו אותו (יהושע, י"ב, ד', יהושע, י"ג, י"ב). בספר יהושע מסופר כי היו מהם בתקופתו בהר אפרים (יהושע, י"ז, ט"ו). הרפאים כנראה גרו גם בעמק באזור ירושלים שעל שמם נקרא עמק רפאים (יהושע, ט"ו, ח', יהושע, י"ח, ט"ז).
במספר מקומות במקרא מתואר כי הרפאים היו קבוצה דומה לענקים: "הָאֵמִים לְפָנִים יָשְׁבוּ בָהּ, עַם גָּדוֹל וְרַב וָרָם כָּעֲנָקִים. רְפָאִים יֵחָשְׁבוּ אַף הֵם כָּעֲנָקִים, וְהַמֹּאָבִים יִקְרְאוּ לָהֶם אֵמִים."(דברים, ב', י'–י"א). "אֶרֶץ רְפָאִים תֵּחָשֵׁב אַף הִוא, רְפָאִים יָשְׁבוּ בָהּ לְפָנִים, וְהָעַמֹּנִים יִקְרְאוּ לָהֶם זַמְזֻמִּים. עַם גָּדוֹל וְרַב וָרָם כָּעֲנָקִים, וַיַּשְׁמִידֵם ה' מִפְּנֵיהֶם וַיִּירָשֻׁם וַיֵּשְׁבוּ תַחְתָּם". (שם שם כ'–כ"א).
את עקבותיהם בתנ"ך אנו מוצאים עד תקופתו של דוד המלך, בה דוד ואנשיו הורגים במלחמה מספר צאצאים אימתניים של הרפה מגת (המפורסם שבהם גוליית). בקרב כנגד ישבי בנוב מילידי הרפה, דוד נקלע למשבר וכמעט שנהרג, ומאז אנשיו אוסרים עליו לצאת למלחמה (שמואל ב', כ"א, ט"ו–כ"ב, דברי הימים א', כ', ד'). על פי פרשן המקרא רש"י מקור שמם מלשון ריפיון וחולשה. "שכל הרואה אותם - ידיו מתרפות" ולכן הם נקראים גם אימים "שאימתם מוטלת על הבריות" (דברים, ב', י"א).
הרפאים דרי השאול במקרא

הרפאים מוזכרים במקרא בהקבלה למתים: "מתים בל יחיו, רפאים בל יקמו, לכן פקדת ותשמידם ותאבד כל זכר למו" (ישעיהו, כ"ו, י"ד), כשוכני השאול (ישעיהו, י"ד, ט', משלי, ט', י"ח), וכניגוד לתחיית המתים - "הקיצו ורננו שכני עפר...וארץ רפאים תפיל" (ישעיהו, כ"ו, י"ט), עד ששמם הפך להיות שם נרדף למוות ולגהנום (משלי, ב', י"ח).
בקרב הפיניקים

בכתובות הקבורה הפיניקיות של תבנת ואשמנעזר מלכי צידון מופיע המונח "רפאים" במסגרת קללה למי שיפתח את הקבר, שלא ייקבר עם המתים: "אל יהיה לך [...] משכב עם רפאים", "אל יהיה להם משכב עם רפאים ואל יקברו בקבר". בכתובות דו־לשונית נאו־פונית ולטינית (אנ') נמצא המונח "לעלנם אראפאם" כמקביל ל־"D(is) M(anibus) SAC(rum)", במשמעות "לְאלי רוחות המתים".
במדרש

התלמוד הבבלי במסכת נידה מבאר שהיו מצאצאי הנפילים שהם שני מלאכים בשם שמחזאי ועזאל שנפלו מהשמים בדור אנוש והולידו בנים מנשים אנושיות.
ראו גם

עמק רפאים
לקריאה נוספת

Hedwige Rouillard-Bonraisin, "Rephaim", in Dictionary of Deities and Demons in the Bible (DDD), 2nd ed., ed. Karel van der Toorn, Bob Becking, and Pieter W. van der Horst (Leiden: Brill, 1999), 692-700
הערות שוליים

↑  KAI 13, 14 (כתובות תבנת ואשמנעזר)
↑  KAI 117
↑  שמואל אפרים ליונשטם, "רְפָאִים", בתוך: אנציקלופדיה מקראית ז (קאת–שלשיה), מוסד ביאליק, 1976, עמ' 405–406 (גרסה מקוונת של הספר (לבעלי הרשאה), באתר "כותר")
↑  שמואל אפרים ליונשטם, "רְפָאִים", בתוך: אנציקלופדיה מקראית ז (קאת–שלשיה), מוסד ביאליק, 1976, עמ' 404–405 (גרסה מקוונת של הספר (לבעלי הרשאה), באתר "כותר")
↑  צבי ושפרה רין, עלילות האלים, ענבל, 1996, עמ' 841–842
1 2  צבי ושפרה רין, עלילות האלים, ענבל, 1996, עמ' 841
↑  צבי ושפרה רין, עלילות האלים, ענבל, 1996, עמ' 843
1 2  שמואל אפרים ליונשטם, "רְפָאִים", בתוך: אנציקלופדיה מקראית ז (קאת–שלשיה), מוסד ביאליק, 1976, עמ' 405 (גרסה מקוונת של הספר (לבעלי הרשאה), באתר "כותר")
↑  נחום סלושץ, אוצר הכתובות הפניקיות, דביר, 1942, עמ' 17, 22
↑  Herbert Donner, Wolfgang Röllig, Kanaanäische und aramäische Inschriften, Band II: Kommentar, Otto Harrassowitz, 1964, עמ' 122
↑  תלמוד בבלי, מסכת נידה, דף ס"א, עמוד א'
| אלים במיתולוגיה הכנענית |
| --- | --- | --- |
| מפחרת האלים | אל (אל קונה ארץ) • אשרה • בעל־הדֻּ/הדד • ענת • עשתרת • דגן • אדון • בעלת גבל • בוהו • מוֹת • בעל פעור • ים • שמש • ירח  • כושר וחסיס • כושרות • רשף • חורון • קדש • אשמון • עשתר • כמוש • מלך • קוס • יהוה • שחר • שלם • צד • נכל ואב • שכמן ושנם • לויתן • תנין (אנ') • מלקרת • תנת • בעל חמון • פמי (אנ') • סכן • צדק (אנ') • מישור (אנ') • שלמן • גד • רפאים |  |
| אתרים מקודשים | מרום צפון • חכפת • כפתר • עשתרות • תותול |  |
| ספרוּת | שירה אוגריתית: עלילות בעל וענת ‧ עלילת אקהת ‧ עלילת כרת ‧ הולדת שחר ושלם ‧ חתונת ירח ונכל ‧ לחש עלילת האלים הנאבקים בנחש • כתבי סכניתן |  |
| פולחן | במות • מרזח • פסלים מצבות • מצבות נדר • בית אל • כס עשתרת • מקדש מגדול • תרפים • נסך וקטורת • מזבחות אבן ונחושת • קורבנות, זבחים, מנחות, זבח חלב, שלמים, כליל ועולות • העלאה באוב |  |
לוח KTU 1.19 מעלילת אקהת, שבו מכונה דנאל "איש הרפא"
דוד מחזיק את ראשו הכרות של גולית. לפי אחת הדעות גולית ואחיו הענקים היו מצאצאי הרפאים.
כתובת נאו־פונית הנפתחת במילים "לעל[נם] אראפאם" (לאלוהים הרפאים)